钦定古今图书集成/明伦汇编/闺媛典/第143卷 > 汪振琪妻叶氏〈吴氏程氏附〉
## 钦定古今图书集成/明伦汇编/闺媛典/第143卷 > 汪振琪妻叶氏〈吴氏程氏附〉

按《歙县志》：“叶氏，汪振琪妻。琪客清源死，叶年二十五，
矢志守节。后归宁，其兄谋夺氏志，语泄，叶密召婢䦱
门而逸。琪弟振琬欲迎兄丧，叶止之。明年，琬病亡，琬
妻吴氏年二十，生遗腹子名留孙。长娶程氏。四年，留
孙又客死，程年二十，嗣遂绝。三寡相继守节，俱以寿
终。”